રાજ્ય ઉચ્ચતર માધ્યમિક શિક્ષક સંઘ મહામંડળના પ્રમુખ પંકજ પટેલ અને મહામંત્રી વિજય પટેલે કહ્યુ કે, સરકારમાં અનેકવાર ગ્રાન્ટેડ શાળાના શિક્ષકો અને સહાયકોના પગારમાં તફાવત જોવા મળી રહ્યો છે તેને દુર કરવામાં આવે. પરંતુ વિચારણા કરાતી નથી. પરિણામે શિક્ષક સંઘ દ્વારા સોમવારથી આંદોલનનો રસ્તો અપનાવવો પડ્‌યો છે. જેમાં શિક્ષકોએ વિદ્યાર્થીઓનુ ભણતર ના બગડે તેવા હેતુ સાથે કાળીપટ્ટી ધારણ કરી વિરોધ નોધાવ્યો હતો. ૨૩મી સુધી કાળીપટ્ટી ધારણ કરશે. જ્યારે ૨૪મીએ સત્યાગ્રહ છાવણીમાં ધરણા કરવામાં આવશે.